

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA ŠODOLOVCI**

 **OPĆINSKO VIJEĆE**

**ZAPISNIK**

**sa 22. sjednice Općinskog vijeća Općine Šodolovci održane dana 23. kolovoza 2024. godine u Šodolovcima, Ive Andrića 5**

Sjednica je započela s radom u 19.00 sati.

Prisutni vijećnici: Lazar Telenta, Goran Kovačević, Đurđica Ratković, Vjekoslav Brđanin, Čedomir Janošević, Goran Penava, Slobodanka Bijelić i Stevan Živković (pristupio naknadno sjednici u 19.03 h).

Odsutni vijećnici: Lejla Tešanović (opravdano).

Ostali prisutni: Darija Ćeran (viši stručni suradnik za računovodstvene i financijske poslove, ujedno i Zapisničar).

Predsjednik Općinskog Vijeća pozdravio je sve prisutne, utvrdio kvorum i otvorio 22. sjednicu Općinskog vijeća Općine Šodolovci.

Predsjednik Općinskog Vijeća pročitao je predloženi dnevni red te je upitao nazočne ima li primjedbi na predloženi dnevni red ili dopuna istoga. Kako se nitko nije javio za riječ Predsjednik je Prijedlog dnevnog reda stavio na glasovanje te je jednoglasno prihvaćen sljedeći dnevni red:

1. Razmatranje i usvajanje zapisnika sa 21. sjednice Općinskog Vijeća Općine Šodolovci,
2. Prijedlog Odluke o izmjeni Odluke o plaći i drugim pravima općinskog načelnika i zamjenika općinskog načelnika Općine Šodolovci,
3. Prijedlog Odluke o izmjenama Odluke o koeficijentima za obračun plaće službenika Jedinstvenog upravnog odjela Općine Šodolovci
4. Pitanja i prijedlozi vijećnika

**DNEVNI RED**

Prije samog početka predloženo je i bez primjedbi usvojeno da se točke 2. i 3., objedine i zajedno obrazlože te da se o njima zajedno raspravlja i glasuje.

Prelazi se na rad prema utvrđenom dnevnom redu.

**TOČKA 1. RAZMATRANJE I USVAJANJE ZAPISNIKA SA 21. SJEDNICE OPĆINSKOG VIJEĆA OPĆINE ŠODOLOVCI**

Predsjednik Općinskog Vijeća upitao je nazočne ima li netko primjedbu na zapisnik sa 21. sjednice Općinskog Vijeća Općine Šodolovci.

Kako primjedbi i prijedloga nije bilo Predsjednik Općinskog Vijeća pozvao je vijećnike da glasuju o prijedlogu zapisnika sa 21. sjednice Općinskog Vijeća.

ZA je glasovalo sedam (7) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je kako je jednoglasno sa sedam glasova ZA, Općinsko vijeće Općine Šodolovci usvojilo:

ZAKLJUČAK

o usvajanju zapisnika sa 21. sjednice Općinskog Vijeća

(Zaključak se prilaže zapisniku i njegov je sastavni dio- prilog 1).

**TOČKA 2. i 3.**

Viša stručna suradnica za računovodstvene i financijske poslove Darija Ćeran obrazložila je Općinskom vijeću Prijedlog izmjene Odluke o plaći i drugim pravima općinskog načelnika i zamjenika općinskog načelnika kojima je predložena izmjena koeficijenata za obračun plaće općinskog načelnika i zamjenika općinskog načelnika te je ujedno obrazložen i Prijedlog izmjena Odluke o koeficijentima za obračun plaće službenika Jedinstvenog upravnog odjela Općine Šodolovci kojom su predložene izmjena koeficijenata za obračun plaće službenika zaposlenih u Jedinstvenom upravnom odjelu Općine Šodolovci.

***Vijećnik Stevan Živković pristupio je sjednici u 19.03 sati.***

Nakon iznošenja obrazloženja Više stručne suradnice za računovodstvene i financijske poslove prijedloga izmjena Odluke o plaći i drugim pravima općinskog načelnika i zamjenika općinskog načelnika te prijedloga izmjena Odluke o koeficijentima za obračun plaće službenika Jedinstvenog upravnog odjela Općine Šodolovci, Predsjednik je otvorio raspravu. Kako se nitko nije javio za riječ Predsjednik je stavio točke od 2. i 3. na glasovanje:

ZA je glasovalo osam (8) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno sa osam glasova ZA općinsko vijeće Općine Šodolovci usvojilo i donijelo:

1. Odluku o izmjeni Odluke o plaći i drugim pravima općinskog načelnika i zamjenika općinskog načelnika Općine Šodolovci (prilog 2),
2. Odluku o izmjeni Odluke o koeficijentima za obračun plaće službenika Jedinstvenog upravnog odjela Općine Šodolovci (prilog 3),

**TOČKA 4. PITANJA I PRIJEDLOZI VIJEĆNIKA**

Nije bilo konkretnih i pojedinačnih vijećničkih pitanja.

Sjednica je završila u 19.06 sati.

ZAPISNIČAR: PREDSJEDNIK VIJEĆA:

 Darija Ćeran Lazar Telenta

KLASA: 024-03/24-02/3

URBROJ: 2158-36-01-24-2

Šodolovci, 23. kolovoza 2024.